Na temelju odredbi članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 47. Statuta Grada Vrgorca („Vjesnik“ – službeno glasilo Grada Vrgorca broj 6/09, 2/13, 5/14, 6/18 i 5/21), odredbi Odluke o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2026. godinu („Narodne novine“ broj 5/26) te članka 17. Odluke o socijalnoj skrbi („Vjesnik“ – službeno glasilo Grada Vrgorca, broj 18/23) gradonačelnik Grada Vrgorca donosi

O D L U K U
o financiranju troškova stanovanja za ogrjev korisnicima koji se griju na drva 

u 2026. godini

I.
Ovom Odlukom utvrđuju se mjerila i kriteriji za financiranje troškova stanovanja za ogrjev korisnicima zajamčene minimalne naknade s područja Grada Vrgorca koji se griju na drva u 2026. godini.

II.
Mjerilo za financiranje troškova stanovanja koji se odnose na troškove ogrjeva iz točke I. ove Odluke u 2026. godini je iznos od 161,00 € po korisniku (obitelji/samcu) koje će Grad Vrgorac isplaćivati jednokratno korisnicima zajamčene minimalne naknade koji se griju na drva i kojima je rješenjem priznato pravo.
III.
Sredstva za financiranje troškova stanovanja za ogrjev korisnicima koji se griju na drva, osigurana su u Državnom proračunu Republike Hrvatske za 2026. godinu na poziciji Ministarstva rada, mirovinskog sustava, obitelji i socijalne politike (Aktivnost A877007 – Troškovi stanovanja).

IV.
Sredstva za financiranje troškova stanovanja za ogrjev u pravilu će se isplaćivati na račun korisnika, a ukoliko isto nije moguće tada putem poštanske uputnice na kućnu adresu korisnika.

V.
Kriterij za dodjelu sredstava za troškove stanovanja za ogrjev u 2026. godini korisnici zajamčene minimalne naknade s popisa Hrvatskog zavoda za socijalni rad, Područnog ureda Makarska zadovoljavaju potpisivanjem Izjave da se griju na drva i uz predočenje osobne iskaznice.

VI.
Ova Odluka objavit će se u „Vjesniku – službenom glasilu Grada Vrgorca“
 GRADONAČELNIK


                    Mile Herceg, dipl. ing. građ.

